
05008 Компаниите също са дарители (продължение)
Клас: 5ти
Урокът ще подчертае по какъв начин частните компании се занимават с дарителство в рамките на организацията си и какво е въздействието от тази тяхна дейност върху хората.
Продължителност: Едно занятие от 40 минути с ранна предварителна подготовка
Цели: 
Учениците ще:

· създадат за себе си и формулират представи за дарителството в частните компании;

· намерят и опишат примери за това как компаниите подкрепят организации и хора.
Материали: 
· Приложение № 1: Писмо – покана на лектори;

· Приложение № 2: Благодарствено писмо до лекторите;

· Приложение № 3: Бележки за лектора от компанията;

· карти с думи, нанизани на въже (компании, държава, филантропия).

Подготовка у дома: 
Преди посещението учениците ще проучат избраната компания относно дейността й в областта на корпоративното дарителство. Подгответе списък с въпроси, които да зададете на лекторите. Ползвайте информацията от сайтовете, посочени по-долу, за подробна информация за дейността на компанията в социалната сфера. 

Библиография: 
· Сайт на Български дарителски форум, в частта компании – членове: 
http://www.dfbulgaria.org/category/chlenove-na-bdf/kompanii/ 
· Сайт на Глобален договор България -  секция Членове: 
http://www.unglobalcompact.bg/?page_id=162 
· Сайт на Български форум на бизнеслидерите - http://www.bblf.bg/members 
Инструкции:
Бележка за преподавателя: Осигурете двама или трима лектори поне пет седмици преди да преподавате този урок. Лекторите от частни компании могат да бъдат представители, както на национални компании (виж списък с членове на организации, в които членуват социалноотговорни компании в библиографията по-горе), така и малки местни предприемачи, които имат инициативи за подкрепа на една или друга група хора/каузи във вашата общност. Това могат да бъдат малки пекарни, хранителни вериги, цехове за производство на някакви стоки/продукти, и т.н. 

Към урока са приложени следните материали, които можете да използвате: Писмо – покана на лектори (вж. Приложение № 1) и Благодарствено писмо до лекторите (вж. Приложение № 2). Около седмица – две преди урока, се свържете с вашия/те лектор/и, за да потвърдите ангажимента. Помолете двама-трима ученици – доброволци да подготвят благодарствена грамота за всеки от лекторите.
1. Припомнете си наученото от предходния урок „Компаниите също са дарители“ и помолете децата на лист да напишат отговорите на въпросите защо компаниите даряват? За какво даряват? На кого помагат? Прочетете отговорите на децата на глас. 

2. Припомнете значението на думата „благотворителност/филантропия” – помолете отново децата да напишат отговорите на лист.

3. Определете филантропията като „даряване на време, умения и средства за общото благо“. Попитайте ги как тези отговори съвпадат с дарителската дейност на компаниите, разглеждани в предходния урок. 

4. Напишете думите „собствен интерес, компромис, преговори и конкуренция“ на дъската.  Като разделите учениците на групи от по трима-четирима, помолете ги да дадат определение на всеки термин. Съберете различни определения и запишете на дъската общото, споделено от тях. 

5. Раздайте на учениците  „Бележки за лектора на тема „Как компаниите могат да бъдат дарители” (вж. Приложение № 3) преди посещението на лектора(ите) в класната стая. Кажете на учениците, че формулярът(ите) следва да бъдат предадени в края на презентацията(ите).

6. Оставете на всеки лектор по 15 минути да изнесе презентация. Насърчете учениците да задават въпроси след всяка презентация, за да разберат по-добре.

7. След като лекторите изнесат презентациите си или на следващия ден, ставете учениците да обсъдят какво са научили от лекторите. Защо тези компании даряват и кого подкрепят чрез даренията си?  
Приложение № 1
Писмо – покана на лектор

(Използвайте училището)

Адрес и име на училището:

Град:

Дата на писмото:

Име на лицето, ако го знаете, или на отдел „Връзки с обществеността“

Име на компанията

Адрес 

Град

Уважаеми г-н (или името на лицето, аго го знаете),

Преподавам урок по корпоративно дарителство на ученици от (въведете класа) клас.  Урокът се казва „Защо и как компаниите в България даряват“. Бих искал да отправя покана към Вас или член от Вашия екип да бъдете гостуващ лектор на (въведете деня, датата и часа).  Ще имате 15 минути, за да представите пред учениците „Какво означава корпоративното дарителство за Вас и Вашата компания (примерна тема). В края на презентацията ще има кратка сесия с въпроси и отговори.

Ще ни бъдат необходими примери за участието на Вашата компания в дейности и проекти, свързани с корпоративна социална отговорност. Ако разполагате с брошури, флаери и интересна за учениците друга информация, която ще помогне те да научат нещо повече за Вашата компания преди посещението, ще Ви бъдем благодарни, ако ни ги предоставите. В урока ще участват (посочете броя) ученици, както и представители на други компании (ако сте предвидили такива).

Ако имате някакви въпроси или забележки, свързани с писмото и молбата ни, моля, свържете се с мен на (посочете тел. в учлището, мобилен телефон) 

С уважение,

Име:

Име на училището:

Град :

Приложение № 2
Благодарствено писмо до лекторите 

(Използвайте бланка на училището)

Адрес на училището:

Град

Дата на писмото:

Компания/ Име на лицето

Адрес 

Град

Уважаеми г-н/г-жо (името на лицето – ако го знаем),

Бих искал/а да Ви благодаря за това, че посетихте класа ми на (посочете деня, датата и часа), за да помогнете при преподаването на урока „Как и защо компаниите могат да бъдат дарители”. Вашата презентация помогна на учениците да разберат защо и как компанията ви се занимава с благотворителност.  

Материалите, които ни изпратихте за подготовка за посещението Ви, бяха изключително важни и помогнаха на учениците да разберат по-добре какво представлява компанията ви и нейната социалноотговорна дейност. Прилагам писма, подготвени от учениците, в които те разказват какво са научили от вашето представяне. 

Позволете ми отново да изразя благодарността си за това, че отделихте време и споделихте какво означава дарителството и корпоративната социална отговорност за Вас и Вашата компания“. 

С уважение,

Име:

Име на училището:

Град:

Приложение 3
Бележки за лектора по темата  „Защо и как компаниите в България даряват” 

Име на лектора:












Име на частната компания:






Тип бизнес/предоставена услуга:










Дарителска програма или вид подкрепа за обществото:






Какво научих:













Какво бих искал да знам:











Какво ми беше интересно:

Български дарителски форум




 „Научи се да даряваш“



Програма за дарителство в училище

